Секторот за инспекциски надзор во областа на социјалната заштита и заштита на децата при Министерството за социјална политика, демографија и млади преку инспекторите за социјална заштита Мијалче Стојанов со службена легитимација број 28-0005 и Снежана Михајловска со службена легитимација број 28-0008, изврши редовен инспекциски надзор над субјектот на инспекциски надзор во ЈУ Меѓуопштински центар за социјална работа на град Скопје - Службата за права на парична помош на подрачје на општинитеШуто оризари иЧучер Сандево , со седиште на ул. Ул,, Илинденска,, бб Скопје, застапуван од Директорот Изеир Мемеди и со Записник ИП1 број 16-10 од 11.07.2024 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019 275/2019, 302/2020, 311/2020, 163/2021, 294/2021, 99/2022, 236/2022 и 65/2023 ) го донесе следното

**Р Е Ш Е Н И Е**

Се наредува на Изеир Мемеди, Директор на ЈУ Меѓуопштински центар за социјална работа на град Скопје (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз нивна основа, да ги преземе следните мерки во роковите и од страна на одговорното лице:

 1. Центарот, во сите предмети на корисниците на услугата помош и нега во домот, од барателот на услугата да обезбеди писмена изјава за избор на овластен давател на услугата, согласно со член 286 од Законот за социјалната заштита и член 17 став 2 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот („Службен весник на Република Северна Македонија,, број 268/2019, 198/2021 и 75/2023).

 **Рокот за извршување на изречената инспекциска мерка 30 дена од приемот на решението и постојано**

 **2.** Центарот, да го преиспита донесеното решение број УП-1380-2086 од 01.03.2024 година за користење на услугата помош и нега во домот на корисникот А. Т. и решението број УП615/23 од 28.04.2023 година на корисникот М.Н. односно целосно и правилно да ја утврди семејната состојба, да утврди дали во домаќинството живее едно или две лица, согласно член 106 од Законот и член 3 став 3 и член 16 став 1 алинеја 1 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот („Службен весник на Република Северна Македонија,, број 268/2019, 198 2021 и 75/2023 “).

 Врз основа на утврдената фактичка состојба, да донесе ново решение со кое ќе го замени претходното решение доколку утврди дека е донесено во спротивност со закон или друг пропис, согласно со член 338 став 1 алинеја 2 од Законот за социјална заштита.

 **Рокот за извршување на изречената инспекциска мерка 30 дена од приемот на решението и постојано**

 3. Центарот во сите предмети на корисниците на услугата помош и нега во домот, да одреди временски распоред на користење на услугата во текот на месецот, одреден од страна на корисникот во договор со негувателот, односно координаторот и стручниот работник од Центарот, согласно со член 75 и 106 од Законот и член 14 став 2 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот („Службен весник на Република Северна Македонија,, број 268/2019, 198/2021 и 75/2023).

 **Рокот за извршување на изречената инспекциска мерка 30 дена од приемот на решението и постојано**

 4. Центарот, да го преиспита донесеното решение број Уп1 1830 од 01.03.2024 година за користење на услугата помош и нега во домот на корисникот Д.Ј. односно да обезбеди нов образец инструмент ,,Индекс Кац за независност во остварување на активностите од секојдневниот живот, да го утврди точниот број на бодови и потребата од број на часови за давање на услугата за оставрување на основните активности, согласност со член 75 од Законот за социјалната заштита, член 10 и 12 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот, („Службен весник на Република Северна Македонија,, број 268/2019, 198/2021 и 75/2023).

 Врз основа на утврдената фактичка состојба, да донесе ново решение со кое ќе го замени претходното решение доколку утврди дека е донесено во спротивност со закон или друг пропис, согласно со член 338 став 1 алинеја 2 од Законот за социјална заштита.

 **Рокот за извршување на изречената инспекциска мерка 30 дена од приемот на решението и постојано**

 **5.** Центарот, да го преиспита донесеното решение број УП 1830-1863/22 од 14.11.2022 година за користење на услугата помош и нега во домот на корисникот Т. Ј. односно поради тоа што при непосредниот увид во домот на корисникот за проверка на доставеното мислење од матичниот лекар изготвено врз основа на извршената проценка на степенот на намаленост на функционалниот капацитет за остварување на основните активности (Индекс КАЦ), утврдил дека постои несогласување меѓу проценката на матичниот лекар и проценката на стручниот работник, да бара второ мислење за потребата од помош и нега во домот на лицето за остварување на основните активности од друг лекар или стручна комисија за давање наод, оцена и мислење за потребата од помош и нега од друго лице, согласно член 75 од Законот за социјалната заштита и член 11 став 4 и 5 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот.

 Врз основа на утврдената фактичка состојба, да донесе ново решение со кое ќе го замени претходното решение доколку утврди дека е донесено во спротивност со закон или друг пропис, согласно со член 338 став 1 алинеја 2 од Законот за социјална заштита.

 **Рокот за извршување на изречената инспекциска мерка 30 дена од приемот на решението и постојано**

 6.Центарот, да го преиспита донесеното решение за претанок на користење на услугата помош и нега во домот со број УП1 1830-699/23 од 10.05.2024 година на корисникот Т. К. односно да ја утврди целосно и правилно фактичката состојба, да изврши непосреден увид во домаќинството на корисникот, да обезбеди изјава од корисникот дека му е подобрена здравствената состојба и дека нема потреба од негувател, согласно член 274 став 2, член 106 од Законот и член 11 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во д омот („Службен весник на Република Северна Македонија,, број 268/2019, 198/2021 и 75/2023).

 **Рокот за извршување на изречената инспекциска мерка 30 дена од приемот на решението и постојано**

7. Раководителот на службата е должен веднаш по истекот на рокот за извршување на инспекциската мерка, а најдоцна во рок од три дена писмено да ги извести инспекторите дали се извршени инспекциските мерки, согласно член 334 став 4 од Законот за социјалната заштита.

 8.. Жалбата изјавена против ова решение, не го одлага неговото извршување.

 **О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерството за социјална политика, демографија и млади, врз основа на член 329 став 1 алинеја 1 од Законот за социјалната заштита, преку инспекторите за социјална заштита Снежана Михајловска со службена легитимација број 28-0008 и Мијалче Стојанов со службена легитимација број 28-0005 , изврши редовен инспекциски надзор над субјектот на инспекциски надзор ЈУ Меѓуопштински центар за социјална работа на град Скопје, со седиште на ул.,, Никола Вапцаров **,,** бр.11 Скопје, во Службата за права на парична помош на подрачје на општините Шуто Оризари и Чучер Сандево, и состави Записник ИП1 број 16-10 од 11.07.2024 година, во кој се констатирани недостатоци и неправилности во постапката за остварување и користење на право на услугата помош и нега во домот.

 Жалбата не го задржува извршувањето на решението согласно член 340 став 2 од Законот.

 Врз основа на изнесеното се одлучи како во диспозитивот на ова решение

 **Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за социјална политика, демографија и млади под ИП1 број 16-10 од 18.07.2024 година.

 Инспектори за социјална заштита :

 Снежана Михајловска

 Мијалче Стојанов